Ազատ բեմ

«Ազատ բեմ», գրական, քաղաքական շաբաթաթերթ, այնուհետև՝ եռօրյա։ Լույս է տեսել 1903-1907 թվականներին, Ալեքսանդրիայում, ապա՝ Կահիրեում։ Խմբագիրներ՝ Երվանդ Օտյան, Միքայել Կյուրճյան, Վահան Թեքեյան, Լ. Լարենց, Բ. Օհանյան, Օ. Թաշճյան։ Ունեցել է վերակազմյալ հնչակյան ուղղություն, այնուհետև դարձել է նույնանուն կուսակցության օրգանը։ Տպագրել է գրական նյութեր, անդրադարձել Արևմտյան Հայաստանի և Թուրքիայի հայության կյանքին, ռուսական առաջին հեղափոխությանը, Անդրկովկասի ազգամիջյան ընդհարումներին։

Աղբյուրներ 

Եգիպտոսի հայկական թերթեր
Հայկական գրական պարբերականներ
Հայկական քաղաքական պարբերականներ